**ELŐTERJESZTÉS**

Bonyhád Város Képviselő - testületének 2018. január hó 25. nap

rendes/rendkívüli testületi ülésére

|  |  |
| --- | --- |
| Tárgy: | Szavazatszámláló bizottság tagjainak és póttagjainak megválasztása |
| Előterjesztő: | Dr. Puskásné dr. Szeghy Petra |
| Előterjesztést készítette: | Dr. Puskásné dr. Szeghy Petra  Nagy Vilmosné |
| Előterjesztés száma: | 15. sz. |
| Melléklet: | 2 db |
| Előzetesen tárgyalja: | Pénzügyi Ellenőrző és Gazdasági Bizottság  Humán Bizottság |
| Az előterjesztés a jogszabályi feltételeknek megfelel: | dr. Puskásné dr. Szeghy Petra jegyző |
| A döntéshez szükséges többség: | egyszerű/minősített |
| Döntési forma: | rendelet/határozat (normatív, hatósági, egyéb) |
| Az előterjesztést | nyílt ülésen kell/zárt ülésen kell/zárt ülésen lehet tárgyalni |
| Véleményezésre megkapta: | Filóné Ferencz Ibolya polgármester |

**Tisztelt Képviselő-testület!**

Magyarország Köztársasági Elnöke 2018. január 11-én tűzte ki az országgyűlési képviselők 2018. évi általános választását 2018. április 8. napjára.

A választási eljárásról szóló 2013. évi XXXVI. törvény (a továbbiakban: Ve.) 14. **§** (1) A választási bizottságok a választópolgárok független, kizárólag a törvénynek alárendelt szervei, amelyeknek elsődleges feladata a választási eredmény megállapítása, a választások tisztaságának, törvényességének biztosítása, a pártatlanság érvényesítése és szükség esetén a választás törvényes rendjének helyreállítása.

(2) Választási bizottságok:

*e)* szavazatszámláló bizottság.”

A Ve. 24. § (1) bekezdése szerint „a szavazatszámláló bizottság három tagját és szükséges számban póttagokat a települési önkormányzat képviselő-testülete az országgyűlési képviselők általános választásának kitűzését követően, legkésőbb a szavazás napja előtti huszadik napon választja meg; személyükre a helyi választási iroda vezetője tesz indítványt. A szavazatszámláló bizottság tagjait és a póttagokat települési szinten kell megválasztani.”

A Ve. 24. § (3) bekezdés értelmében a 78. § szerint kijelölt szavazókör szavazatszámláló bizottságát a helyi választási iroda vezetője a póttagok közül a szükséges számban további tagokkal egészíti ki, ha - az átjelentkező választópolgárokra tekintettel - a szavazókör névjegyzékében szereplő választópolgárok száma meghaladja a kilencszázat.

(2) A szavazatszámláló bizottságba, valamint az egy szavazókörrel rendelkező településen a helyi választási bizottságba a választókerületben jelöltet, illetve listát állító jelölő szervezetek, valamint a független jelöltek két-két tagot bízhatnak meg.

A határozat mellékletében szerepelnek az egyes szavazókörök, illetve szavazatszámláló bizottságok állandó tagjai, majd a lista végén található a póttagok száma.

A tagokat és a póttagokat telefonon keresi meg hivatalom, hogy vállalják-e a tagságot, így a határozat melléklete helyben kerül kiosztásra. Mellékelem ugyanakkor az előterjesztéshez azon határozatomat, mely a szavazókörök megállapításáról szól. Kérem a tisztelt képviselő-testületet, hogy a határozatot elfogadni szíveskedjenek.

**Határozati javaslat**

Bonyhád Város Önkormányzati Képviselő-testülete a választási eljárásról szóló 2013. évi XXXVI. törvény 24. § (1) bekezdés felhatalmazása alapján a határozat 1. mellékletét képező tartalommal választja meg Bonyhád Város szavazatszámláló bizottságának tagjait és póttagjait.

Határidő: 2018. január 19.

Felelős: Dr. Puskásné dr. Szeghy Petra

Végrehajtásért felel: Nagy Vilmosné, Pintérné Dávid Edit

Bonyhád, 2018. január 18.

Dr. Puskásné dr. Szeghy Petra

jegyző